burgasdotpro/wikipedia huggingface dataset:
Karosa B 941

Karosa B 941 je model mestského kĺbového autobusu, ktorý vyrábala spoločnosť Karosa Vysoké Mýto v rokoch 1997 až 2001. Inovovaný variant vozidla, vyrábaný od roku 1999, je označený ako B 941 E. Autobus B 941 je nástupcom typu B 741.
Konštrukcia.
B 941 je trojnápravový autobus s polosamonosnou karosériou panelovej konštrukcie. Skladá sa z dvoch častí, ktoré sú navzájom spojené kĺbom a krycím mechom. Motor s prevodovkou sa nachádza za zadnou nápravou, ktorá je hnacou. Prednú lichobežníkovú nápravu s nezávisle zavesenými kolesami vyrobil podnik LIAZ, stredná a zadná pochádza od firmy PPS Detva. Od svojho predchodcu, autobusu B 741, sa B 941 odlišuje odlišným predným i zadným čelom, ktoré sú zaoblené a tvorené sklolaminátovým panelom s kostrou zo zvarených profilov, a tiež inovovaným interiérom s protišmykovou podlahou. Sedačky pre cestujúcich sú plastové, potiahnuté látkou. Priestor pre kočík je umiestnený pri druhých dverách. V pravej bočnici sa nachádzajú štyri dvere, vždy dvoje v každom článku (prvé a štvrté sú užšie než prostredné dvere).
Upravená verzia B 941 E má odlišnú prednú tuhú nápravu LIAZ s kotúčovými brzdami, systémy ABS a ASR, podlahu v prednom článku vozidla zníženú o a ďalšie menšie úpravy.
Výroba a prevádzka.
Výroba mestského kĺbového autobusu rady 900 bola začatá roku 1997, teda približne rok po ukončení produkcie vozidiel B 741. Od roku 1999 Karosa vyrábala iba inovovanú verziu 941 E. Celkom tak bolo v rokoch 1997 až 2001 vyrobených 335 autobusov typu B 941, ktoré boli určené predovšetkým pre MHD v Česku a Slovensku. Autobusy tohoto typu sú už na Slovensku mimo prevádzky.
Literatúra.
Libor Čuma, Tomáš Kocman, Jiří Mrkos: "Autobusy v brněnské městské dopravě 1930–2005". Pavel Malkus – dopravní vydavatelství, Praha 2005, ISBN 80-903012-6-6.
Eder (prvé meno)

Eder je mužské krstné meno nejasného významu.
V hebrejskom jazyku Eder znamená "stádo, dav, zástup". Bolo to meno syna Beriaha v Starom zákone. V baskickom jazyku znamená "úžasný, krásný".
Otep

Otep môže byť:
Pavel Hulva

Pavel Hulva (* 14. november 1963, Česko) je bývalý český hokejista a tréner. 
S hokejom začal v rodných Vítkoviciach. Reprezentoval Česko-Slovensko do 18 aj 20 rokov. Svoju hráčsku kariéru ukončil v sezóne 1990/91. Ako tréner svoj najväčší úspech zaznamenal v sezóne 2008/09 v klube HC Košice, kde zastával pozíciu asistenta trénera Antona Tomka.
Tiffany (prvé meno)

Tiffany je ženské krstné meno. 
Tiffany je anglická forma gréckeho mena Theofania znamenajúca "božie zjavenie". Pochádza z gréckeho slova θεος (theos) "Boh" a φανης (phanes) "zjavenie".
Ventilátor

Ventilátor je pracovný stroj, ktorého cieľom je zabezpečiť dopravu plynu z jedného miesta na druhé. Pri prietoku dopravovaného plynu ventilátorom dochádza síce k jeho stlačeniu, ale toto nie je primárny cieľ ventilátora. Zvýšenie tlaku je len také veľké, ako je potrebné na prekonanie odporov pri prúdení dopravovaného vzduchu potrubím a udržanie prúdenia plynu.
Ventilátory patria do skupiny kompresorov (v širšom zmysle). Vzhľadom na svoj účel sú konštruované ako lopatkové (rotačné) stroje. Pokiaľ je ventilátor určený na prekonávanie odporov v nasávacom potrubí (pred ventilátorom) nazýva sa aj "exhaustor".
Rozdelenie.
Podľa smeru prúdenia sa ventilátory delia na:
Podľa tlaku a výkonu:
Využitie.
Ventilátory majú v praxi široké využitie, od najväčších po najmenšie aplikácie. Využívajú sa napríklad na vytváranie ťahu pri parných kotloch, vháňanie vzduchu do kuplovní, vyhní a plynových generátorov. Sú súčasťou vetracích a klimatizačných zariadení. Využívajú sa aj na dopravu sypkých materiálov v prúde vzduchu. často bývajú integrálnou súčasťou elektrických motorov. Malé ventilátory sú súčasťou počítačov a rôznych elektrospotrebičov, pre zabezpečenie ich chladenia. 
Ventilátory sa využívajú aj ako samostatné elektrické spotrebiče.
Exhaustor

Exhaustor môže byť:
Matthias Jakob Schleiden

Matthias Jakob Schleiden (* 5. apríl 1804 – † 23. jún 1881) bol nemecký botanik a spoluzakladateľ bunkovej teórie.
Narodil sa v Hamburgu a tam aj po skončení štúdia začal praktizovať právo, ale čoskoro sa začal na plný úväzok venovať svojmu hobby – botanike. Skúmal štruktúru rastlín pod mikroskopom. Keď bol profesorom botaniky na univerzite v Jene napísal dielo „Contributions to Phytogenesis“, v ktorom uviedol, že rôzne časti rastlinného organizmu sú zložené z buniek. Bol prvý, kto sformuloval to, čo bolo len neformálnou domnienkou ako princíp biológie, rovnako dôležitý aj pre atómovú teóriu v chémii. Tiež uznával význam bunkového jadra, objaveného roku 1831 škótskym botanikom Robertom Brownom a vycítil jeho spojenie s bunkovým delením. Bol jedným z prvých nemeckých biológov, ktorý akceptoval Darwinovu evolučnú teóriu.
Marcel Baláž

Marcel Baláž (* 13. október 1988), je slovenský hokejový útočník.V súčasnosti je hráčom hokejového klubu HK Dukla Michalovce po rozpade hokejového klubu HC 46 Bemaco Bardejov.
Klubový hokej.
Je odchovancom HK VTJ Trebišov, hral za HK Dragon Prešov a klube HC Košice do sezóny 2007/08 hral za tieto kluby iba v juniorských kategóriách.V polovici sezóny 2007/08 sa dostal na farmu Košíc do rodného klubu HK VTJ Trebišov.V sezóne 2009/10 dostal šancu v A-čku Košíc a získal majstrovský titul. Hrával aj na hosťovaní v Bardejove.
Zmena

Zmena môže byť:
Smena

Smena môže byť:
Tiffany

Tiffany môže byť:
Laureana di Borrello

Laureana di Borrello je mesto v regióne Kalábria na juhu Talianska. Mesto je časťou provincie Reggio Calabria. Počet obyvateľov je 5 431 (2008).
Laureana leží neďaleko veľkých miest Rosarno a Feroleto della Chiesa.
Kondomínium

Kondomínium alebo kondominát je v medzinárodnom práve spoluvláda (spoločná vláda) viacerých štátov nad určitým územím (ako kondomínium sa označuje aj takto ovládané územie), pozri kondomínium (medzinárodné právo)
Kondomínium alebo condominium (z angl. resp. z lat.) alebo kondominát je v Severnej Amerike (prenesene aj v iných štátoch) vlastnícke právo k nehnuteľnosti, ktoré je vlastne spojením dvoch právnych titulov v jeden – jednak individuálneho vlastníckeho práva k jednotlivému bytu a jednak spoločného vlastníctva spoločných priestorov tej istej nehnuteľnosti (ako kondomínium sa označuje aj samotná takto vlastnená nehnuteľnosť), pozri kondomínium (nehnuteľnosť)
Condominium (lat.) môže byť (najmä v rímskom práve a v stredoveku):
Taškent Open

Tashkent Open je ženský profesionálny tenisový turnaj, ktorý sa hrá v hlavnom meste Uzbekistanu na otvorených dvorcoch s tvrdým povrchom. Od roku 1999 do roku 2008 bol tento turnaj zaradený ako Tier IV do okruhu WTA. Od roku 2009 figuruje ako WTA International.
Saori Obatová

Saori Obatová (; * 23. apríl 1978, Sapporo, Japonsko) je bývalá japonská profesionálna tenistka. Počas svojej kariéry vyhrala 1 turnaj WTA vo štvorhre.
Maďarské demokratické fórum

Maďarské demokratické fórum (, skrátene MDF) je pravicová, v súčasnosti parlamentná politická strana v Maďarsku. Strana vznikla 27. septembra 1987. Prvým predsedom strany bol Zoltán Bíró, po ňom stranu viedli József Antall, ktorý bol súčasne od roku 1990 až do svojej smrti v roku 1993 predsedom vlády Maďarskej republiky. V súčasnosti je predsedníčkou strany Ibolya Dávidová.
História.
Maďarské demokratické fórum (MDF) vzniklo v roku 1987 v obci Lakitelek. Stranu založili Zoltán Bíró, Dénes Csengey, Sándor Csoóri, István Csurka, Gyula Fekete, Lajos Für, Rudolf Joo, Csaba Kiss a Sándor Lezsák. Strana vyhrala prvé slobodne voľby v krajine a vytvorila vládu spolu s Nezávislou maloroľníckou stranou (FKGP) a s Kresťanskodemokratickou ľudovou stranou (KDNP); predsedom vlády sa stal József Antall. Po jeho smrti v roku 1993 ho nahradil minister vnútra Péter Boross. Medzi rokmi 1990 a 1993 boli zo strany vylúčení, alebo vystúpili viacerí poslanci, ktorí buď zostali nezávislí alebo vstúpili do strany (Fidesz). Viacerí z nich založili nové strany napríklad István Csurka založil Maďarskú stranu pravdy a života (MIEP) a István Szabó založil Maďarskú demokratickú ľudovú stranu (MDNP). V voľbách v roku 1994 bolo Maďarské demokratické fórum v opozícií.
Strana MDF v roku 1998 neprekročila 5% hranicu (získala len 3,12% hlasov) a nedostala sa do parlamentu. Po štyroch rokoch v opozícii sa opäť stala vládnou stranou v roku 1998, keď vstúpila do vlády spolu s Fideszom a FKGP. V roku 2004 vo voľbách do Európskeho parlamentu získalo MDF jedného poslanca. V roku 2002 sa strana spojila s Fideszom a v parlamentných voľbách získali 41% hlasov, napriek tomu voľby prehrali. Strana mala v parlamente 24 poslancov a vytvorila samostatnú frakciu. Medzitým zo strany nezákonne vylúčili niektorých jej členov, ktorí od strany požadovali odškodné vo výške 10 miliónov forintov.
Davisov pohár 2010 (Svetová skupina)

Svetová skupina Davisovho pohára je najvyššia časť Davisovho pohára. O titul bojuje 16 tímov.
Myspace

myspace (štylizované ako my_____) je webová sociálna sieť, ktorej vlastníkom je spoločnosť Fox Interactive Media. Služba bola spustená v auguste 2003. Postupne sa stala jedným z najväčších komunitných serverov na svete. Spoločnosť sídli v kalifornskom meste Beverly Hills a zamestnáva približne 1000 zamestnancov.
Táto sociálna sieť umožňuje užívateľom využívať chat, blogovať, diskutovať v diskusných skupinách a zdielať fotky alebo videá. Myspace ponúka osobné profily užívateľom od 14 rokov a niektoré špeciálne profily pre hudobníkov alebo hercov. Jej používanie je bezplatné, služba je financovaná pomocou reklamy. 
MySpaceIM.
V roku 2009 Myspace vydal svoj oficiálny instant messenger s názvom MySpaceIM. Tento freeware softvér je dostupný iba pre Windows. MySpaceIM spolupracuje s užívateľským profilom na MySpace a informuje o udalostiach na webovej službe.
Kritika.
Myspace býva často kritizovaný za nedostatočné bezpečnostné opatrenia, šírenie reklamy a spamu, falošnými stránkami celebrít ale aj iných hrozieb. V niektorých amerických školách je služba zablokovaná z dôvodu častého používania študentmi.
Ústav fyzikálnych vied

Ústav fyzikálnych vied je pracovisko Prírodovedeckej fakulty Univerzity Pavla Jozefa Šafárika v Košiciach, ktorého primárnymi aktivitami sú: 
Riaditeľom ústavu je v súčasnosti Dr. h.c. prof. RNDr. Alexander Feher, DrSc.
Členenie ústavu.
Katedra teoretickej fyziky a astrofyziky.
Katedra teoretickej fyziky a astrofyziky zabezpečuje výuku všetkých základných disciplín teoretickej fyziky. Ponukou povinne voliteľných a výberových predmetov profiluje absolventov so zameraním na fyziku kondenzovaných látok, jadrovú fyziku, počítačovú fyziku a astrofyziku. 
Výskum katedry je orientovaný na nasledujúce oblasti:
Na výskume sa podieľajú v spolupráci s:
Katedra biofyziky.
Vedecké zameranie katedry má interdisciplinárny charakter a vo svojej hlavnej časti je smerované predovšetkým do oblasti výskumu nových fotoaktívnych liečiv s perspektívnym uplatnením v diagnostike a liečbe nádorových ochorení.
Katedra spolupracuje s mnohými inštitúciami a univerzitami vo svete: 
Katedra fyziky kondenzovaných látok.
Katedra fyziky kondenzovaných látok zabezpečuje výučbu základného kurzu fyziky a špecializovaných predmetov z oblasti magnetizmu, fyziky kovov, fyziky nízkych teplôt, fyziky nových progresívnych materiálov a moderných experimentálnych techník. Vedecká práca našich zamestnancov sa sústredí na magnetické vlastnosti rôznych typov materiálov - amorfných, nanoštruktúrnych, nízkorozmených a molekulových magnetov v rozsahu teplôt od izbovej teploty až do najnižších teplôt 30 mK .
Spolupráca vo výskumnej oblasti s inšitúciami vo svete zahŕňa:
Katedra jadrovej a subjadrovej fyziky.
Výskum v oblasti jadrovej a subjadrovej fyziky je zameraný na štúdium vysokoenergetických zrážok ťažkých iónov, hľadanie nenukleónových stupňov voľnosti, korelácií a spinových efektov v malonukleónových systémoch v interakciách protónov s ľahkými jadrami pri stredných energiách .
Zvláštna pozornosť je venovaná zapojeniu pracovníkov do experimentu ALICE na novom LHC urýchľovacom komplexe CERNE, ako aj do experimentu STAR na urýchľovači BROOKHAVENE. 
Pracovisko má širokú a kvalitnú medzinárodnú spoluprácu s univerzitami a výskumnými inštitúciami z celého sveta, zvlášť treba vyzdvihnúť spoluprácu a členstvo v špičkových medzinárodných centrách:
Theodor Schwann

Theodor Schwann ( * 7. december 1810 – † 11. január 1882) bol nemecký zoológ.
Medzi jeho mnohé príspevky v biológii patrí rozvoj bunkovej teórie, objav Schwannových buniek a periférnej nervovej sústavy, objav a štúdium pepsínu, objav organického pôvodu kvasiniek a zavedenie termínu metabolizmus.
Medové týždne (House)

Medové týždne (anglicky: "Honeymoon") je dvadsiata druhá a zároveň posledná epizóda z prvej série seriálu Dr. House. Prvýkrát ju odvysielala FOX Broadcasting Company 24. mája 2005.
Dej.
House súhlasí s tým, že bude liečiť manžela svojej bývalej priateľky Stacy. Stacy dohodla stretnutie jej manžela s Houseom v reštaurácii. Ten, aby ho mohol liečiť, ho omámil chloralhydrátmi. Tím však pociťuje, že House vystavuje Marca (manžela Stacy) neobvykle silným neetickým postupom, ako odvetu za to, čo sa stalo Houseovi s jeho nohou. Po sérii testov sa stále nedarí nájsť akýkoľvek problém. House ho napriek tomu nechá operovať. Operácia však zistí iba zväčšený močový mechúr. House si ale vyžiada záznamy operácie a v noci ich študuje. Všimne si, že Marc trpí žalúdočnou epilepsiou. Marcovi odumierajú mozgové bunky. Foremanova verzia je, že je to spôsobené encefalitídou alebo Alzheimerovou chorobou. House pošle Chasea a Foremana k Marcovi domov, aby zistili príčiny ochorenia. Medzitým Cameronová vylúči Alzheimera. Zisťuje taktiež aký bol House pred svalovým infarktom. Marcovi vyšetria mozog a spravia test pamäti. Nič sa však nezistí. Testy ukazujú, že je dokonale zdravý, avšak umiera. Postupne ochrnie. Pri záchvate paniky skoro prestane dýchať. Aby si House potvrdil diagnózu, musí vyvolať u Marca záchvat. Ten to však odmieta. Stacy mu ale chce zachrániť život a Housea prehovára. Ten najprv odmieta, ale nakoniec ho prehovorí. House sa chystá vyvolať u Marca záchvat, ale tím mu v tom zabráni. House ale odvedie ich pozornosť a podarí sa mu podať injekciu. Záchvat sa po chvíli dostaví a je potrebné odobrať moč. Vypadne však katéter a tak House musí odobrať moč priamo z močového mechúra. Testovaním moča sa potvrdí Houseova diagnóza, že má Marc porfýriu. Stacy povie Houseovi, že on bol ten pravý a vždy bude, ale že zostáva s Marcom. Ku konci epizódy hovorí s Houseom Cameronová, ktorá mu vraví, že si myslela, že nikdy nemiloval, ale že sa zmýlila, že len nemiloval ju. Keďže sa Marc musí na porfýriu liečiť, navrhla Cuddyová Stacy pozíciu právnika nemocnice a tá ju s Houseovým súhlasom prijala.
Marie-Gayanay Mikaelianová

Marie-Gayanay Mikaelianová (* 3. marec 1984, Lausanne, Švajčiarsko) je bývalá švajčiarska profesionálna tenistka. Počas kariéry vyhrala 1 turnaj WTA v dvojhre. Jej otec je Armén, v juniorskom veku reprezentovala Arménsko.
Ústav teoretickej fyziky a astrofyziky Prírodovedeckej fakulty Masarykovej univerzity

Ústav teoretickej fyziky a astrofyziky Prírodovedeckej fakulty Masarykovej univerzity je univerzitné pracovisko Prírodovedecká fakulta Masarykovej univerzity, ktoré sa zameriava na výskum v oblasti disciplín teoretickej fyziky, astrofyziky a obecného fyzikálneho vzdelávania. Člení na rovnakopomenované oddelenia. 
Riaditeľom ústavu je prof. Rikard von Unge.
Oddelenie astrofyziky.
Oddelenie astrofyziky zabezpečuje bakalársky študijný program Aplikovaná fyzika – astrofyzika, úplný kurz základov astronómie, astrofyziky a kozmológie pre všetkých študentov fyzikálnych odborov a špecializované prednášky podľa odborného zamerania pracovníkov oddelenia v oblasti:
Výskum v oddelení je zameraný hlavne na štúdium fyziky horúcich hviezd a hviezdnych systémov s horúcimi zložkami. Toto oddelenie zabezpečuje pozorovania na observatóriu Masarykovej Univerzity na Kravej hore v Brne, ktoré je vybavená 60 cm reflektorom vybaveným CCD kamerou.
Výskum sa zameriava tiež na:
Toto oddelenie vykonáva výskum v spolupráci s Astronomickým ústavom Českej akadémie vied a Astronomickým ústavom Slovenskej akadémie vied.
Oddelenie teoretickej fyziky.
Výskumná činnost oddelenia sa zameriava na viaceré skupiny problémov:
Toto oddelenie robí výskum v spolupráci s Yang Institute for Theoretical Physics, Uppsala University, Jagellonian University v Krakowe a Seoul National University.
Oddelenie fyzikálneho vzdelávania.
Oddelenie vedie populárny vedecký kurz s názvom Zaujímavá fyzika. V roku 2007 získalo finančný príspevok Ministerstva vzdelania Českej republiky na inovácie kurzu. Ročne sa ho zúčastní zhruba 100 študentov. Zahŕňa experimenty v oblasti: rôznych fáz dopadu kvapky do hrnčeka s kávou, zvyditelnenie turbulencie vo vzduchu pomocou dymu, vírové prstence vo vzduchu i vo vode, farby mydlových blán, iskry alebo varenie párok pomocou slnečného variča.
Brigitte Mohnhauptová

Brigitte Margret Ida Mohnhauptová (* 24. jún 1949, Rheinberg) je bývalá nemecká teroristka, ústredná predstaviteľka 2. generácie Frakcie červenej armády (RAF).
Narodila sa v meste "Rheinberg" v Severnom Porýnií-Vestfálsku. Po rozchode rodičov v r. 1960 vyrastala so svojou matkou. Zmaturovala v roku 1967 na gymnáziu v Bruchsali a následne sa prihlásila na štúdium žurnalistiky a histórie na Filozofickej fakulte Mníchovskej univerzity. V rokoch 1968-1970 bola vydatá za svojho spolužiaka a ľavicového radikála (neskôr tiež člena "RAF") Rolfa Heisslera. Spolu s ním sa aktivizovala v miestnej ľavicovej scéne, zúčastnila sa viacerých demonštrácii proti vojne vo Vietname. 
Mohnhauptová sa spolu s priateľkou Irmgard Möllerovou pridala k prvej generácii "Frakcii červenej armády" už v r. 1971, no v tom čase ešte v skupine nehrala podstatnú úlohu. 9. júna 1972 bola zatknutá v Berlíne a pre členstvo v kriminálnej organizácií, falšovanie dokumentov a držanie zbraní bola odsúdená na necelých 5 rokov väzenia. Krátko po smrti Ulrike Meinhofovej v r. 1976 bola Mohnhauptová presunutá na jej miesto do prísne stráženej väznice "Stammheim", kde bola v kontakte s Andreasom Baaderom, Gudrun Ensslinovou a ďalšími poprednými členmi 1. generácie "RAF". Predpokladá sa, že práve oni ju podporovali a trénovali k tomu, aby sa stala vedúcou líderkou 2. generácie.
Mohnhauptová bola prepustená 8. februára 1977 a následne sa pripojila späť k "RAF". Zohrala kľúčovú rolu v udalostiach tzv. Nemeckej jesene v r. 1977. Išlo o vraždy generálneho prokurátora Siegfrieda Bubacka, bankára Jürgen Ponta a o únos a vraždu priemyselníka Hanns-Martin Schleyera. Jednoznačne sa však dokázala jej priama účasť len na Schleyerovom únose (spolu s ďalšími asi 20 členmi RAF) a na vražde Jűrgena Ponta (spolu s Christianom Klarom a Susanne Albrechtovou), no aj tu nie je jasné, kto z nich na Ponta vystrelil.
11. mája 1978 bola Mohnhauptová spolu s ďalšími tromi členmi RAF zadržaná v Záhrebe v bývalej Juhoslávii. Keďže rokovania o ich vydaní do Západného Nemecka zlyhali, umožnila im juhoslovanská vláda odchod do krajiny podľa ich vlastného výberu. 17. novembra 1978 preto odleteli do Adenu v Jemene. V r. 1979 sa Mohnhauptová tajne vrátila späť do Nemecka, kde spoluorganizovala napr. neúspešný atentát na vtedajšieho vrchného veliteľa NATO Alexander Haiga z 25. júna 1979. Posledný útok, na ktorom sa dokázala jej priama účasť, bol neúspešný raketometný útok na auto amerického generála Fredericka Kroesena z 15. septembra 1981.
11. novembra 1982 bola Mohnhauptová spolu s Adelheid Schulzovou zatknutá v skladisku zbraní RAF v lese neďaleko Frankfurtu špeciálnou jednotkou GSG 9. 2. apríla 1985 bola odsúdená na päťnásobný doživotný trest odňatia slobody. 
Bola umiestnená vo väznici "Aichach", odkiaľ bola 25. marca 2007 podmienečne prepustená.
Taškent Open 2009

Taškent Open 2009 bol tenisový turnaj, ktorý sa konal v dňoch od 21. septembra do 27. septembra v uzbeckom Taškente na otvorených dvorcoch s tvrdým povrchom. Rozpočet turnaja je 220 000 USD. 
Víťazi.
Dvojhra žien.
 Šachar Peerová vs. Akgul Amanmuradovová 6-3, 6-4 
Štvorhra žien.
 Oľga Govorcovová / Tatiana Pučeková vs. Vitalija Diačenková / Jekaterina Dzegalevičová 6-2, 6-71, 10-8
Ženská dvojhra na Taškent Open 2009

Ženská dvojhra na Taškent Open 2009 sa hrá ako súčasť Taškent Open 2009 od 21. septembra do 27. septembra.
Odin (prvé meno)

Odin je mužské krstné meno. Pochádza zo staronórského mena "Ódinn", ktoré je vytvorené zo slova ódr ("inšpiratívne, vášnivé, šialené") alebo z germánskeho slova "Wodanaz".
Karosa B 951

Karosa B 951 je model mestského autobusu, ktorý vyrábala spoločnosť Karosa Vysoké Mýto v rokoch 2002 až 2007 (od roku 2003 vo variante B 951 E). Ide o nástupcu typu B 931.
Konštrukcia.
Autobus vznikol modifikáciou predchádzajúceho modelu B 931. B 951 je dvojnápravový autobus s polosamonosnou karosériou. Tá už nebola zostavená panelovo ako u vozidiel B 931, ale zvarený skelet najprv prešiel kataforetickým kúpeľom, nalakovaním a oplechovaním zinkovým plechom, až potom boli do skeletu namontované ďalšie diely. Motor s prevodovkou sa nachádza za zadnou, hnacou nápravou od firmy Meritor. Prednú, tuhú nápravu vyrobila spoločnosť Škoda. Predné i zadné čelo autobusu vychádza z typu B 931. Zadné už ale nie je vypuklé, ale akoby odseknuté, čo bolo umožnené osadením menšieho motoru. Vďaka tomu mohol byť predĺžený interiér autobusu. Pre cestujúcich sú určené plastové čalúnené sedačky potiahnuté látkou. Vo vozidle sa tiež nachádza protišmyková podlaha; priestor pre kočík je umiestnený pri druhých dverách. Dvere v pravej bočnici sú troje (tie predné sú užšie než stredné a zadné).
Od roku 2003 boli tieto autobusy vyrábané iba v mierne modifikovanej variante označenej ako 951 E. Líši sa mierne upraveným predným čelom a tiež lepenými oknami (typ B 951, rovnako ako jeho predchodca B 931, mal okná klasicky uchytené v gume). Na prianie zákazníka ich ale bolo možné nahradiť sklami v gume.
Výroba a prevádzka.
Výroba vozidiel B 951 prebiehala od roku 2002 do začiatku roku 2007, kedy bola ukončená produkcia rady 900. Od októbra 2003 potom boli tieto autobusy vyrábané len v inovovanej verzii B 951 E.
Vzhľadom na silné postavenie výrobcu autobusu B 951 v Česku sa tieto autobusy (spolu s typom B 952 s mechanickou prevodovkou) vyskytujú vo väčšine českých miest s rozsiahlym vozovým parkom MHD.
Dušan Gregor

Dušan Gregor (* 25. január 1962, Trenčín) je slovenský hokejista a tréner. 
Klubový hokej.
S hokejom začal v rodnom Trenčíne, kde odohral podstatnú časť svojej kariéry. Sezónu 1992/93 odohral v Dánskom Vojense. V sezóne 1994/95 odišiel do Rakúskeho klubu EV Zeltweg.
Neskôr sa stal trénerom. Trénoval rôzne kluby napr. Dukla Trenčín, HC Košice, Bílí Tygři Liberec, MsHK Garmin Žilina, reprezentáciu SR "20". V sezóne 20122013 trénoval Sokol Krasnojarsk, vo VHL. Nasledujúcu sezónu trénoval kazašský klub Saryarka Karaganda, kde získal titul a Pohár BRATINA VHL RUSKO. V sezóne 20142015 sa stal trénerom v KHL – angažoval ho klub Admiral Vladivostok. Koncom novembra 2014 s ním klub ukončil spoluprácu, svoje pôsobeniu označuje za cennú skúsenosť. Krátko po tom sa stal trénerom českého extraligového klubu HC Slavia Praha.
People’s Choice Awards

People's Choice Awards (doslova "Ocenenie voľby ľudí") je cena za filmovú, televíznu a hudobnú tvorbu. Toto ocenenie sa udeľuje od roku 1975 a je veľmi populárne, pretože ako už názov napovedá, jednotlivých víťazov si volia bežní ľudia prostredníctvom hlasovania cez internet (od roku 2005) a nie kritici alebo odborná verejnosť. Nominovaný nie je nikto a ľudia môžu hlasovať za ktorýkoľvek televízny seriál, film, hudobnú skupinu alebo interpreta podľa vlastného výberu.
Ručne vyrobená kryštálová soška vážiaca cca 5 kg sa udeľuje približne v 40 kategóriách, ale každý rok sa to môže meniť. Vo filmovej sekcii je to najmä Obľúbený film/rodinný film/akčný film/komédia/dráma, Obľúbený herec/herečka, Obľúbený superhrdina. V televíznej sekcii sú to najmä kategórie Obľúbená televízna dráma/komédia/animovaná komédia/sci-fi seriál/reality show/talk show, Obľúbený herec/herečka. V hudobnej kategórii sú to najmä Obľúbený spevák/speváčka, Obľúbená skupina, Obľúbená pieseň rocková/popová/r&amp;b/country/hip-hopová. Ďalej sa udeľujú aj ceny pre Obľúbeného zábavného herca/herečku, Obľúbenú online senzáciu a Obľúbené video vytvorené užívateľom. 
Tridsiate piate udeľovanie cien sa uskutočnilo 7. januára 2009 a pri príležitosti tohto výročia bola udelená špeciálna cena v kategórii "Obľúbená hviezda do 35 rokov", ktorú získala Carrie Underwood.
Odin

Odin môže byť:
Trojspolok

Trojspolok (zastarano "triplealliance/triple alliance", nesprávne "trojaliancia") môže byť:
Ženská štvorhra na Taškent Open 2009

Ženská štvorhra na Taškent Open 2009 sa hrá ako súčasť Taškent Open 2009 od 21. septembra do 27. septembra.
Veľká vojna (rozlišovacia stránka)

Veľká vojna môže byť:
Rometta

Rometta je mesto v regióne Sicília na severe Talianska. Mesto je časťou provinicie Messìna. Počet obyvateľov je 6 523 (2007).
Rometta leží neďaleko veľkých miest Venético a Saponara Messina.
Hansol Korea Open

Hansol Korea Open je ženský profesionálny tenisový turnaj, ktorý sa hrá v Soule, hlavnom meste Kórejskej republiky na otvorených dvorcoch s tvrdým povrchom. Od roku 2004 do roku 2008 bol tento turnaj zaradený ako Tier IV do okruhu WTA. Od roku 2009 figuruje ako WTA International.
Rudolf Lipschitz

Rudolf Otto Sigismund Lipschitz (* 14. máj 1832, Kráľovec, Rusko, vtedy Prusko - † 7. október 1903, Bonn, Nemecko) bol nemecký matematik, žiak Dirichleta a učiteľ Felixa Kleina. Zaoberal sa mnohými oblasťami matematiky, napríklad matematickou analýzou, teóriou spojitosti, teóriou čísel, algebrami s involúciou, diferenciálnou geometriou, či klasickou mechanikou. Je po ňom pomenovaný koncept Lipschitzovsky spojitej funkcie.
Lipschitz nastúpil na univerzitu v Kráľovci, kde študoval pod vedením Franza Neumanna, v pomerne mladom veku. Následne odišiel do Berlína, kde študoval pod vedením Petra Gustava Dirichleta. Napriek zdravotným problémom ukončil doktorské štúdium už v roku 1853.
Lori McNeilová

Lori McNeilová (* 18. december 1963, San Diego, Kalifornia, USA) je bývalá americká profesionálna tenistka. Počas svojej kariéry vyhrala 10 turnajov WTA v dvojhre a 33 turnajov vo štvorhre.
Kumyčtina

Kumyčtina ("кумык", "къумукъ тили", "qumuqça", "q
umuq tili") je turkický jazyk, ktorým hovorí asi 365 000 Kumykov v Dagestane. 
Kumyčtina sa do roku 1928 písala arabským písmom. Upravenou latinkou sa písala od roku 1928 do roku 1938, kedy bola povinne zavedená cyrilika pre všetky jazyky na území bývalého Sovietskeho zväzu. Zakladateľom kumyckej literatúry bol Yırçı Qazaq (nar. 1839). 
Prvé noviny v kumyčtine vychádzali v rokoch 1917-18. V súčasnosti v kumyčtine vychádzajú 1x do týždňa noviny "Ёлдаш" ("Yoldash", "Spoločník"), v náklade 5 000 výtlačkov.
Abeceda v latinke používaná v rokoch 1928–1938.
Abeceda v cyrilike používaná od roku 1938.
Turkické jazyky

Turkické jazyky (iné názvy: turecké jazyky, staršie turkské jazyky, turkotatárske jazyky, zriedkavo turkitské jazyky, türkské jazyky) sú jednou z vetiev altajských jazykov, niekedy sa však považujú za samostatnú jazykovú rodinu. Označenie sa občas používa aj v mierne užšom význame – pozri nižšie pod Delenie.
Delenie.
Vysvetlivka: Slová uvedené v zátvorkách sú synonymá slova pred zátvorkou.
Aktuálna systematika podľa viacerých zdrojov.
turkické jazyky:
Poznámka: V slovenčine sa môže vždy alternatívne písať:
Chronologická systematika.
Turkické jazyky:
Systematika podľa Johansona 1998.
Turkické jazyky:
Systematika podľa Baskakova 1960 a 1981.
turkické jazyky:
Poznámka: Hunčina je tu zrejme považovaná za jazyk, ktorého rozdelením na západnú časť (západohunská vetva) a východnú časť (východohunská vetva) vznikli všetky dnešné turkické jazyky.
Hansol Korea Open 2009

Hansol Korea Open 2009 sa konal v dňoch od 21. septembra do 27. septembra v kóreiskom Soule na otvorených dvorcoch s tvrdým povrchom. Rozpočet turnaja bol 220 000 USD. 
Víťazi.
Dvojhra žien.
 Kimiko Dateová vs. Anabel Medinová Garriguesová 6-3, 6-3 
Štvorhra žien.
 Čan Jung-žan / Abigail Spearsová vs. Carly Gullicksonová / Nicole Krizová 6-3, 6-4
Pitva (House)

Pitva (anglicky: "Autopsy") je druhá epizóda z seriálu Dr. House. Prvýkrát ju odvysielala FOX Broadcasting Company 20. septembra 2005.
Dej.
Hlavná pacientka je Andie, malé dievča, ktorá prekonalo transplantáciu kostnej drene a chemoterapiu. Keď si ráno berie v kúpeľni prášky, má halucináciu. Wilson sa domnieva, že by mohlo ísť o sarkóm v mozgu, ale žiadny z testov jeho teóriu nepotvrdil. Pri vyšetrení sa Chaseovi zverí, že nikdy nedostala pusu a prosí ho, či by jej pusu nedal. Ten sa najskôr zdráha, ale nakoniec jej pusu dá. Všetky testy vychádzajú negatívne. Foreman príde s teóriou, že by mohlo ísť o neurosyfilis. Proti tomu vystúpi Chase, že nemohla mať sex, keď jej ešte nikto nedal pusu a tým sa preriekne a zistí sa, že on jej pusu dal. Vyšetrenie, ktoré robí Cameronová nepreukáže žiadne zneužívanie. House sa domnieva, že by mohlo ísť o dva sarkómy, ale Wilson mu oponuje, že je to štatisticky nemožné. House si do iPodu nahrá záznam z echokardiogramu a počúva abnormality vo zvuku chlopní. Keď ho jeho tím nájde, je vo sprchách a počúva áriu Nessun dorma od Luciana Pavarottiho. V sprchách sú vraj kvôli lepšej akustike. Z počúvania mitrálnych chlopní Cameronová po chvíli zistí, že má Andie abnormalitu na ľavej srdcovej chlopni. Pri operácii lekári zistia nádor, ktorý vedie z pľúc až do srdca, ktorý nebol viditeľný na vyšetreniach. Nádor sa pokúsia odstrániť, ale aj tak sa ukáže, že bol benígny. House zistí, že má Andie v mozgu zrazeninu. Podľa Andyiných reakcií sa House domnieva, že má zasiahnuté centrum strachu v amigdale. Pri zmienke jedného člena tímu, že sa na to, kde zrazenina bola, príde akurát tak na pitve, pretože je riskantné naslepo v tejto oblasti mozgu operovať, mu napadne veľmi riskantný postup. Cuddyová nakoniec jeho postup odobrí. Ide o „reštart“ Andie, kedy jej telesná teplota bude znížená pod 21 °C a bude jej odobratých 2-3 litre krvi, aby boli neskôr s kontrastnou látkou vstreknuté späť. Týmto „prepláchnutím“ sa zistí miesto, kde je v mozgu zrazenina a následný zákrok tak bude presný. Matka Andie so zákrokom súhlasí a House chce ešte vidieť Andieine reakcie, či je vážne tak statočná alebo je jej statočnosť symptómom. Zákrok i následná operácia sa podarí a Andie odíde z nemocnice po svojich. Keď Andie odchádza, objíme každého z tímu.
Západ (Trenčín)

Západ je rozlohou najväčšia mestská časť Trenčína. Leží na celom pravom brehu rieky Váh na prietoku mestom. Samotná časť je ešte rozčlenená na nasledujúce časti:
Väčšina jej častí, boli pôvodne samostatnými obcami, ktoré boli k mestu pričlenené v priebehu 2. polovice 20. storočia, po výstavbe betónového cestného mosta.
Je tu koncentrovaná významná časť priemyslu mesta, v súčasnosti je vo výstavbe trenčiansky priemyselný park, sídlo tu majú firmy ako Old Herold, Ozeta, VOD-EKO, NAZA či mäsovýroba Ilavský, sídli tu tiež SAD Trenčín, ktorá zabezpečuje prímestskú dopravu v okrese. V mestskej časti je kompletná občianska vybavenosť, sídlia tu školy, nákupné strediská, zastúpené sú tu aj iné služby- kaderníctva, zdravotné strediská, kultúrne domy. V časti Zlatovce sídli tzv. Detské mestečko, prvé zariadenie náhradnej výchovy rodinného typu v bývalom Československu.
Doprava.
Mestská časť má výhodnú dopravnú polohu zabezpečenú diaľničným privádzačom diaľnice D1, mestskou časťou ide aj prieťah štátnej cesty I/61 a II/507. So zvyškom mesta ju spájajú dva cestné a jeden železničný most. V súčasnosti sa stavia druhý železničný most, ktorý by mal nahradiť pôvodný.
V mestskej časti je železničná stanica Zlatovce, depo tu má SAD Trenčín.
Vytautas

Vytautas alebo Vitaŭt Kiejstutavič, známy aj ako Vitold (, , , ), narodený okolo roku 1350, Trakai, Litva – † 27. október 1430, Trakai), veľkolitovské knieža 1401 – 1429 (reálne 1392 – 1429), 1422 – 1423 súčasne i český kráľ, a litovský kráľ (1429 – 1430). 
Bol synom litovského veľkokniežaťa Kęstutisa, bratanec Vladislava II. Jagela. Keď od kráľa Vladislava II. Jagela nedostal dedičné kniežatstvo trocké, ale iba Podlesie s Grodnom, spolčil sa s križiakmi a v roku 1390 dvakrát zaútočil na Vilnius, mesto však obliehaniu odolalo. V roku 1391 sa Vilniusu podarilo znovu odolať proti útokom veľmajstra Rádu nemeckých rytierov Konrada Wallenroda a Vytautasa.
Viedol litovské vojská po boku poľského kráľa Vladislava II. Jagela v bitke pri Grunwalde (1410).
Gruzínčina

Gruzínčina ("ქართული ენა", "kartuli ena") je úradný jazyk Gruzínska.
Je hlavným jazykom pre približne 3,9 milióna ľudí v Gruzínsku (asi 83 percent obyvateľstva) a pre ďalších 500 000 v zahraničí, hlavne v Turecku, Iráne, Rusku, USA a v Európe. Je literárnym jazykom všetkých gruzínskych národov, osobitne juhokaukazských jazykov – svančina, megrelčina a lazčina.
Klasifikácia.
Gruzínčina je najrozšírenejším juhokaukazským jazykom. Medzi juhokaukazské jazyky patrí svančina a megrelčina, oba rozšírené hlavne v severozápadnom Gruzínsku a lazčina, rozšírená pozdĺž tureckého pobrežia Čierneho mora od Melyatu cez Rize ku gruzínskym hraniciam.
História.
Gruzínčina sa od "megrelčiny" a "lazčiny" oddelila v prvom tisícročí pred naším letopočtom. Podľa množstva zmien a lingvistických odhadov prvé delenie sa začalo už v druhom tisícročí pred naším letopočtom alebo skôr oddelením "svančiny". "Megrelčina" a "lazčina" sa oddelili približne o tisíc rokov neskôr. Gruzínčina má bohatú literárnu tradíciu.
Písmo.
Gruzínčina bola vo svojej histórii zapisovaná rôznymi písmami. Dnes prevláda abeceda mchedruli.
Mchedruli má 33 bežne používaných písmen, ďalších 6 písmen sa dnes už takmer nepoužíva. Písmená presne zodpovedajú gruzínskej výslovnosti.
Azerbajdžančina

Azerbajdžančina (Azəricə, Azərbaycan dili, Азәрбајҹан дили, آذربایجان دیلی) je úradný jazyk Azerbajdžanu.
Azerbajdžansky hovorí 27 až 32 miliónov ľudí (asi 16 až 23 miliónov v Iráne, 8 miliónov v Azerbajdžane a 800 000 v ďalších menších komunitách.) Je to turkický jazyk oghuzskej vetvy blízko príbuzný turečtine ovplyvnený perzštinou a arabčinou.
Ujgurčina

Ujgurčina (v arabskom písme "ئۇيغۇرچە", "ئۇيغۇر تىلى", latinke "Uyghurche", "Uyghur tili", v cyrilike "Уйғурчә", "Уйғур тили") alebo presnejšie novoujgurčina je jazyk Ujgurov. Je to turkický jazyk turkotatárskej vetvy blízko príbuzný s turečtinou a uzbečtinou. Ujgursky hovorí 8 – 10 miliónov ľudí. Väčšina u nich žije v Ujgurskej autonómnej oblasti Sin-ťiang (Východný Turkestan) na severozápade Číny. Významné ujgursky hovoriace menšiny žijú v susednom Kazachstane, Kirgizsku a Uzbekistane. Malé komunity Ujgurov žijú tiež na Taiwane, v USA, Nemecku a Turecku.
Nárečia.
Ujgurčina sa delí na tieto nárečia: "centrálna ujgurčina", "hotan (hetian)", "lop (luobu)" a "akto türkmen".
Slovná zásoba.
Hoci základom je turkická slovná zásoba, ujgurčina obsahuje dosť výpožičiek z iných jazykov. Kvôli literárnemu vplyvu čagatajčiny, obsahuje ujgurčina (podobne ako blízka uzbečtina) veľké množstvo perzskej a arabskej slovnej zásoby. Tieto slová sú menej fonologicky asimilované než obdobné výpožičky v iných turkických jazykoch (napr. kirgizština) a zvyčajne sa v nich nedodržuje hlásková harmónia (napr. 'hriech': perzsky "gunāh", ujgursky "günah", kirgizsky "günö"). Ďalšie výpožičky sú z ruštiny a čínštiny, predovšetkým z oblasti modernej slovnej zásoby, technológií a úradných výrazov.
Písmo.
Ujgurské písmo bolo vytvorené na základe persko-arabského písma úpravami, ktoré odpovedajú fonetickým zvláštnostiam ujgurčiny. V krajinách bývalého Sovietskeho zväzu sa používa cyrilika. Na internete sa často používa latinka.
Vývoj ujgurského písma.
Ujgurská abeceda vo svojich dejinách sa písala rôznymi spôsobmi:
Ujgurská abeceda v cyrilike má 2 extra písmena (dvojhlásky).
Ukážka textov.
Ukážka ujgurčiny – Všeobecná deklarácia ľudských práv (Článok 1):
Sergej Ľvovič Sobolev

Sergej Ľvovič Sobolev (; * 6. október 1908, Petrohrad, Rusko – † 3. január 1989, Moskva, Rusko, ZSSR) bol ruský matematik. Je známy predovšetkým vďaka svojej práci v oblasti matematickej analýzy, konkrétne funkcionálnej analýzy a parciálnych diferenciálnych rovníc. Sú po ňom pomenované Sobolevove priestory.
Sobolev

Sobolev je priezvisko, ktoré mali tieto osobnosti:
Sobolev tiež môže byť:
Tatárčina

Tatárčina (v latinke "tatar tele", "tatarça", v cyrilike "татар теле", "татарча", v arabskom písme "تاتارچا") je úradný jazyk Tatárska. Tatársky hovorí asi 8 miliónov Tatárov a asi 400 000 Baškircov. Je to turkický jazyk kypčackej vetvy blízko príbuzný baškirčine, kazaštine a turečtine.
Najstaršie písomné pamiatky pochádzajú z 15. storočia. Tatárčina sa do roku 1928 písala perzským písmom. Upravenou latinkou (tzv. "Jaŋalif") sa písala od roku 1928 do roku 1940, kedy bola povinne zavedená cyrilika pre všetky jazyky na území bývalého Sovietskeho zväzu. V 90. rokoch 20. storočia, v rámci všeobecnej tendencie medzi turkickými národmi bývalého Sovietskeho zväzu, sa Tatári rozhodli znovu zaviesť latinku. 
Ich snahy ale narazili na kontroverzný federálny zákon o štátnych jazykoch, ktorým Moskva uznáva za úradné jazyky iba tie, ktoré sú zapisované cyrilikou.
Kazaština

Kazaština (v latinke "Qazaqsha", "Qazaq tili", v cyrilike "Қазақша", "Қазақ тілі", v arabskom písme "قازاقشا", "قازاق تىلى") je úradný jazyk Kazachstanu. Je to turkický jazyk kypčackej vetvy blízko príbuzný karakalpačtine a kirgizštine. Po kazašsky hovorí asi 12 miliónov ľudí v Kazachstane, Číne, Mongolsku, Afganistane, Tadžikistane, Turecku, Turkménsku, Ukrajine, Uzbekistane, Rusku a v Iráne.
Písmo.
Najstaršie písomné pamiatky sú v orchonskom písme. Moderná kazaština sa do roku 1928 písala perzským písmom. Upravenou latinkou sa písala od roku 1928 do roku 1940, kedy bola povinne zavedená cyrilika pre všetky jazyky na území bývalého Sovietskeho zväzu (cieľom vládcov Sovietskeho zväzu bolo čo najviac obmedziť kontakty medzi turkickými národmi žijúcimi v južných republikách s tými, ktoré žili za hranicami ZSSR a zároveň tak obmedziť vplyv islamu v týchto republikách). V súčasnosti sa používajú všetky 3 typy písma podľa územia:
Kazašská vláda si nechala v septembri 2007 urobiť štúdiu, podľa ktorej by Kazachstan mohol prejsť na latinku v horizonte 10 až 12 rokov. Avšak 13.12.2007 kazašský prezident Nursultan Nazarbayev stiahol návrh na zavedenie latinky v Kazachstane z dôvodu, že "70 rokov obyvatelia Kazachstanu písali a čítali v cyrilike. V Kazachstane žije viac než 100 národností. Potrebujeme stabilitu a mier, preto by sme sa nemali ponáhľať s transformáciou".
Prevodníková tabuľka pre rôzne písma používané v kazaštine
Vzorový text.
Článok 1 Všeobecnej deklarácie ľudských práv v kazaštine
Mária Lujza Parmská

Mária Lujza Parmská (* 9. december 1751, Parma, Vojvodstvo Parma a Piacenza – † 2. január 1819, Rím, Pápežský štát) bola v rokoch 1788 až 1808 španielska kráľovná ako manželka Karola IV. Mária Lujza bola mladšou dcérou parmského vojvodu Filipa a Lujzy Alžbety Bourbonskej, ktorá bola najstaršou dcérou francúzskeho kráľa Ľudovíta XV. Bola pokrstená ako "Lujza Mária Tereza Anna".
Detstvo.
Narodila sa v Parme. Jej rodičia získali v roku 1749 vďaka aachenskej zmluve (na základe ktorej prešlo Parmské vojvodstvo pod správu Bourbonovcov) titul "parmský vojvoda" (resp. "parmská vojvodkyňa"). Predchádzajúcim vládcom Parmského vojvodstva bola Habsburská monarchia.
Zásnuby a sobáš.
Mária Lujza bola matkiným najobľúbenejším dieťaťom. Matka sa pokúšala dohodnúť jej sobáš s Ľudovítom Francúzskym, burgundským vojvodom, ktorý bol následníkom francúzskeho trónu. No Ľudovít zomrel v roku 1761, a tak sa Mária Lujza v roku 1762 zasnúbila so španielskym korunným princom Karolom IV., za ktorého sa vydala 4. septembra 1765 v kráľovskom paláci La Granja.
Španielska kráľovná.
Keďže v tom čase už na španielskom kráľovskom dvore nebola žiadna kráľovná, stala sa Mária Lujza prvou dámou kráľovského dvoru hneď po svojom príchode. Jej manžel Karol bol synom a dedičom ovdoveného Karola III., ktorý bol predtým, ako sa stal španielskym kráľom, parmský vojvoda a neapolský a sicílsky kráľ. Jeho manželka, Mária Amália Saská, zomrela v roku 1760 (rok po tom, ako sa stala španielskou kráľovnou). V roku 1792 založila Rad Márie Lujzy, ktorý bol udeľovaný iba ženám.
Známy španielsky maliar Francisco Goya namaľoval niekoľko jej portrétov. Máriu Lujzu jej súčasníci často popisovali ako škaredú, zlú a nevyberavú ženu. Medzi jej nepriateľky patrili napríklad Mária del Pilar de Silva, vojvodkyňa z Alby, Mária Jozefa Pimentelová, benaventeská vojvodkyňa, a švagriná, Mária Karolína, neapolská kráľovná.
Mária Lujza bola počas svojej vlády všeobecne málo obľúbená. Dôvodom mohli byť aj jej početné milenecké vzťahy. Mária Lujza do značnej miery ovládala svojho manžela a na ňu mal zase veľký vplyv Manuel de Godoy, manželov predseda vlády, ktorý bol údajne aj jej milencom.
Manželova abdikácia.
Kvôli politickému tlaku, ktorý vyvíjal Napoleon, vypuklo v Španielsku povstanie, po ktorom jej manžel v roku 1808 abdikoval zo španielskeho trónu a prenechal ho svojmu synovi, Ferdinandovi VII.
Posledné roky života a smrť.
Karol IV. potom spolu so svojou manželkou Máriou Lujzou a Godoyom strávili zvyšok života mimo Španielska. Mária Lujza žila niekoľko rokov vo Francúzsku a neskôr sa presťahovala do Ríma. Mária Lujza a aj jej manžel zomreli začiatkom roku 1819 v Ríme.
Potomkovia.
Mária Lujza porodila 14 detí:
Predkovia.
"Poznámka: Mária Lujza mala niekoľkých predkov rovnakých – jej prastarí rodičia z otcovej strany (Ľudovít, francúzsky dauphin a Mária Anna Bavorská) boli jej pra-prastarí rodičia aj z matkinej strany."
Jiří Homola

Jiří Homola (* 2. júl 1980, Nymburk, Česko-Slovensko) je český futbalový obranca, ktorý v súčasnosti hrá v Corgoň lige za FK Senica.
Nenapraviteľná strata (House)

Nenapraviteľná strata (anglicky: "Humpty Dumpty") je tretia epizóda z seriálu Dr. House. Prvýkrát ju odvysielala FOX Broadcasting Company 27. septembra 2005.
Dej.
Alfredo, robotník pracujúci na oprave Cuddyovej strechy, počas práce spadne zo strechy domu na zem. V privolanej záchranke ho Cuddyová ošetruje. Pri ošetrení si všimne, že dva prsty pravej ruky sú sfarbené do čierna. Robí si oňho starosti, obáva sa, že by mohol prísť o ruku. Stacy ju ako právnička upozorňuje, aby za ním nechodila. Neskôr si Chase počas vyšetrenia všimne ďalší sčernený prst. Cuddyová navrhne, aby Alfreda liečili ľudským aktivovaným proteinom C. Všetci sú v šoku. House poukáže na to, že táto liečba by mu mohla viac uškodiť ako pomôcť. Napriek tomu im Cuddyová rozkáže aby to urobili. House neskôr povie Wilson, že by túto liečbu nariadil aj tak. Vedľajšie účinky proteinu C však na seba nenechajú dlho čakať a Alfredo začne krvácať do mozgu, v dôsledku čoho nemôže pohnúť pravou rukou. Chase okamžite zastaví liečbu proteinom C a nariadi operatívne zastaviť krvácanie. House sa domnieva, že jeho problémy nespôsobil len pád zo strechy, a teda, že bol chorý už predtým. Cuddyová s Cameronovou idú do Alfredovho domu a House s Chaseom a Foremanom idú do Cuddyovej domu. V Alfredovom dome sa nájde mŕtvy potkan. Cuddyová s Cameronovou sú presvedčené, že Alfreda uhryzol potkan. House však v Cuddyovej dome nájde aspergillus fumigatus, ktorý spôsobuje aspergilózu. Pozerajúc na röntgen sa Cuddyová pripája k Houseovmu názoru. Cameronová poznamená, že táto liečba je, podobne ako tá predošlá, veľmi nebezpečná. Rovnako ako na predošlú aj na túto liečbu zareaguje Alfredo zle. Prestane močiť. Cameronová z toho vydedukuje, že liečba mu zničila obličky a že umiera. Počas toho ako mu House meria teplotu, zistí že mu hnije pravá ruka. Chce mu dať amputovať ruku, s čím ostro nesúhlasí Cuddyová, pretože by potom nemohol pracovať a jeho mladší brat by nemohol doštudovať. Nakoniec ju však House prehovorí a následne Alfredovi ruku amputujú. Pri operácii si Chase všimne sčerneté prsty aj na druhej ruke. House potom príde s teóriou, že Alfredo má psitakózu. Foreman a Cuddyová sa idú pozrieť, kde ešte Alfredo pracuje. Zistia, že pracuje na mieste, kde sa konajú kohútie zápasy. Následne po podaní liekov na psitakózu sa Alfredo vylieči a na Cuddyovej prekvapenie jej aj poďakuje.
Východný Turkestan

Východný Turkestan (iné názvy: Čínsky Turkestan, Ujgurstan alebo Ujgursko, po ujgursky: Sherqiy Türkistan, شەرقىي تۈركىستان, v tradičnej čínštine: 東突厥斯坦, 東土耳其斯坦, v zjednodušenej čínštine: 东突厥斯坦, 东土耳其斯坦) je územie tvoriace v minulosti časť Džungarska a dnes Ujgurskú autonómnu oblasť Sin-ťiang, najväčšiu oblasť Číny. Rozkladá sa v strednej Ázii.
V dávnej minulosti územie osídlili obyvatelia hovoriaci už vymretými tocharskými jazykmi, ktoré sú považované za viac archaické Indoeurópske jazyky, ktoré sa oddelili od hlavného indoeurópskeho stromu veľmi skoro.
V súčasnosti je Východný Turkestan obývaný prevažne Ujgurmi (8 miliónov), ktorí usilujú o nezávislosť a rovnako ako Tibeťania sú terčom útlaku a asimilácie čínskej vlády. Ďalšími národmi sú Kazachovia (1,5 miliónov) a ďalších 16 etník s významným zastúpením. Do oblasti sa vďaka čínskej vládnej politike sťahujú vo veľkom Chanovia (teraz okolo 7 miliónov) a miestni obyvatelia sa obávajú, že budú skoro nasledovať osud Vnútorného Mongolska, kde sa kultúra Mongolov utopila v záplave prisťahovalcov. Čína povoľuje Ujgurom v mestách mať 2 deti, na dedine 3, čo iba prehlbuje obavy Ujgurov o svoj národ v područí Číny. Pôrodnosť je prísne kontrolovaná a sú nariadené odstupy medzi pôrodmi, pravidelné prehliadky u gynekológa a ďalšie predpisy, ktorých nedodržanie je trestané peňažnými pokutami. Pokuta za 4. dieťa môže napr. spôsobiť okolo Chotänu, kedysi slávnej, teraz jednej z najchudobnejších oblastí Sin-ťiangu, 10 000 juanov (50 000 Kč), ktoré sa dá s úradmi vymeniť za potrat alebo pobyt vo väzení. Tieto neutíchajúce snahy o sinoizáciu (počínštenie) sú po tvrdých represiách v 50. rokoch už druhým vyvrcholením dávnych snáh o nadvládu, ktorá vyplývala z vojenských a ekonomických záujmov v strategicky dôležitej oblasti bohatej na nerastné suroviny. K tomu dochádza napriek tomu, že je Čína signatárom Medzinárodného paktu o občianskych a politických právach.
Ujguri sa pokúšali založiť vlastný nezávislý štát už v minulosti, výsledkom ich snahy bola Prvá (1932 – 1934) a Druhá Východoturkestanská republika (1944 – 1949).
Turkestan

Turkestan (zastarano zriedkavo: "Turkestán, Turkistan"; po perzsky ترکستان - v iránskej perzštine: Torkestán/v ranej novoperzštine: Turkistán; v turkických jazykoch "Türkistan"; doslova: "Krajina Turkov") je oblasť v Strednej Ázii, ktorá sa rozprestiera od východného pobrežia Kaspického mora až k vrcholom Hindúkuša, Pamíru a Ťanšanu.
Dejiny.
Táto oblasť bola oddelená od Ruska jednak Kaspickým morom a Aralským jazerom, ale predovšetkým rozsiahlym pásom púští, ktoré sa tiahli od Kaspického mora až k Balchašskému jazeru pri hraniciach s Čínou. Tieto geografické podmienky mali zrejme najväčší vplyv i na ovládnutie tejto oblasti Ruskom. Zatiaľčo ruský postup smeroval od 17. storočia na východ a dosiahol pobrežia Tichého oceánu a dokonca i časti amerického kontinentu, záujem o Strednú Áziu zo strany Ruska bol omnoho menší a výraznejšie sa objavuje až v 19. storočí.
Geograficky Turkestan ale zasahoval aj ďalej na východ (Východný Turkestan alebo Ujgurstan) a na juh (afganský Turkestan).
Karosa B 952

Karosa B 952 je model mestského autobusu, ktorý vyrábala Karosa Vysoké Mýto v rokoch 2002 až 2006, od roku 2003 už len v inovovanej verzii B 952 E. Autobus B 952 je nástupcom typu B 932.
Konštrukcia.
Konštrukčne je autobus B 952 zhodný s modelom B 951. Ide o dvojnápravový autobus s polosamonosnou karosériou. Tá bola zostavená do základného skeletu, ktorý potom prešiel kataforetickým kúpeľom, nalakovaním a oplechovaním. Až potom sú do vozidla namontované ďalšie diely. Motor a mechanická prevodovka (jediná časť, ktorá odlišuje B 952 od B 951 s automatickou prevodovkou) sú umiestnené za zadnou nápravou od firmy Meritor. Prednú, tuhú nápravu vyrobila spoločnosť Škoda. Predné i zadné čelo autobusu vychádza z typu B 932, zadné je však upravené akoby odseknutím vypuklej časti. Vďaka tomu mohol byť predĺžený interiér vozidla. Pre cestujúcich sú určené čalúnené plastové sedačky; miesto pre kočík sa nachádza pri stredných dverách. V pravej bočnici sú umiestnené troje dvojkrídle výklopné dvere, tie predné sú užšie než druhé a tretie.
Od roku 2003 boli autobusy B 952 vyrábané v upravenom variante označenom ako B 952 E. Tie sa od B 952 odlišujú mierne modifikovanou prednou maskou a tiež lepenými oknami namiesto skiel uchytených v gume.
Výroba a prevádzka.
Výroba autobusu B 952 prebiehala od roku 2002 do konca roku 2006, od októbra 2003 už iba vo verzii B 952 E.
Model B 952 spolu s typom B 951 nahradil vo výrobe i v dodávkach pre české i slovenské MHD autobusy B 931 a B 932. Oba typy tak jazdia v mnohých mestách. Vďaka mechanickej prevodovke môže byť B 952 prevádzkovaný i na prímestských linkách.